钦定古今图书集成/历象汇编/岁功典/第085卷 > 《周礼》 > 天官
## 钦定古今图书集成/历象汇编/岁功典/第085卷 > 《周礼》 > 天官

《大宰》之职，“正月之吉，始和，布治于邦国都鄙，乃县治
象之法于象魏，使万民观治象，挟日而敛之。”

〈订义〉郑康成曰：“正月，周之正月，吉谓朔日。”刘执中曰：“正月之吉，阳生阴复，其气始和，岁事将兴而春令行矣，故因其始和而布治焉。”郑司农曰：“从甲至甲谓之挟日，凡十日。”